anopa'kung ang bathalang sinasamba ng mga taga mundong ito ay siyang tunay na bathalang nakababatid ng tanang ginagawa ng kanyang mga nilikha, ay labis na sanang makapagpalubag ng kanyang poot ang gayong pagdurumog ng kamaynilaan sa walang habas na pagdiriwang bilang tanda raw ng pasasalamat sa kanya tuwing sasapit ang paghahalili ng mga taong binibilang sa kabuhayan ng mga tao. at ang bayang ito ay di na sana niya inibig na ipadalaw na lagi sa sarisaring salot at kapanganyayaang gaya ng kolera, pagsasalat sa ani at pangdadayupay ng mga dayuhan. subali, sa may napapala wala man, sa natatalos hindi ni bathala ang gayong inaasal, ang totoo'mistulang ulol nga ang lahat kapag gayong gabi na ng pagsalubong sa bagong taon. sa mga, bahaybahay ay halos mga sanggol lamang na walang isip ang natitira sa higaan.